open-index/open-wikipedia-markdown huggingface dataset:
Praktisk teologi

**Praktisk teologi** regnes som en av de fire sentrale disiplinene i en teologisk utdannelse. De andre disiplinene er systematisk teologi, kirkehistorie og bibelfag. Mens systematisk teologi handler om sentrale kristne dogmer (Gud, frelse, osv), handler praktisk teologi om hvordan disse dogmer omsettes i praktisk handling. Praktisk teologi kan sies å være «læren om menighetsbygging».

## Fagets innhold
Praktisk teologi deles tradisjonelt inn i tre hovedområder: Fellesskap, undervisning og tjeneste. 
# Fellesskap (gresk: koinonia) inkluderer bl.a. gudstjeneste, høytider, kirkeledelse og organisasjon. 
# Undervisning (gresk: martyria) inkluderer bl.a. undervisning av dåpskandidater og menighetsmedlemmer, samt evangelisering og misjon.
# Tjeneste (gresk: diakonia) inkluderer bl.a. diakoni og sjelesorg.

Disse hovedområdene kan igjen deles opp i ulike fag. Inndeling i fag kan variere mellom ulike undervisningsinstitusjoner. Biskop Olav Skjevesland, som tidligere var professor i faget ved Menighetsfakultetet, presenterer i sin introduksjon til praktisk teologi sju ulike fag:  Ekklesiologi, homiletikk, kateketikk, sjelesorg, liturgikk, diakoni og kirkerett.

## Fagets historie
Faget har sine røtter helt tilbake til den tidligste kristne tid og gjennom middelalderen og reformasjonstiden. Dette gjelder den praktiske undervisningen for å lære opp nye personer til å være prester og diakoner eller til å inneha andre kirkelige funksjoner. Denne opplæringen foregikk gjerne mer gjennom praksis i den lokale menighet enn gjennom akademiske studier slik det er i dag. Som akademisk disiplin på universitetsnivå ble praktisk teologi etablert på begynnelsen av 1800-tallet gjennom arbeidet til den tyske teologen Friedrich Schleiermacher.

## Referanser
Melissa Gilbert

**Melissa Ellen Gilbert** (født 1964) er en amerikansk skuespiller og produsent.

Gilbert er kjent som barneskuespiller i familiedramaserien *[[Huset på prærien]]* fra 1970-tallet hvor hun spilte Laura Ingalls. Hun var der datter av Charles Ingalls, som ble spilt av Michael Landon. Serien var svært populær på 1970- og 1980-tallet. I voksen alder er hun best kjent som Anna Sheridan, kona til John Sheridan i Sci-fi-TV-serien Babylon 5.

## Filmografi
### Filmer

### Fjernsynserier

### Fjernsynsopptredener

## Referanser


## Eksterne lenker
* 
*
Ugra

**Ugra** (russisk: Угра) er ei elv i Smolensk og Kaluga oblast i Russland. Den er ei venstre sideelv til Oka, og er 399&nbsp;km lang, med et nedbørfelt på 15&nbsp;700&nbsp;km².

## Geografi
Ugra har sitt utspring på Smolenskhøydene i den sørøstlige delen av Smolensk oblast, og renner derfra i hovedsakelig østlig retning og passerer inn i Kaluga oblast. Den munner ut i Oka rundt 10&nbsp;km vest for Kaluga. Jukhnov er den eneste byen ved Ugras hovedløp.

Middelvannføringen 35&nbsp;km før munningen i Oka er på 90&nbsp;m³/s. Vannføringen i Ugra varierer imidlertid sterkt gjennom året. I vårløsningen mellom mars og mai er vannføringen svært høy på grunn av snøsmelting. Om sommeren og høsten er vannføringen lav, men med flomperioder i forbindelse med sterk nedbør. Om vinteren er vannføringen konstant svært lav. Under vårflommen kan vannivået i Ugra stige opp mot 11&nbsp;meter høyere enn om vinteren. Elva er frosset over fra desember til vårløsningen starter i mars.

De største sideelvene er: Vorja, Ressa, Tetsja, Sjanja, Izver og Zjizjala. 

## Historie
Ugra har fra tidlig i middelalderen vært grenseelv mellom forskjellige riker. Historier om militære konfrontasjoner ved elva går tilbake til 1147 og vedvarer helt frem til andre verdenskrig. Den mest kjente er Den store konfrontasjonen ved elva Ugra i 1480. Elva var på denne tid grense mellom Storfyrstedømmet Moskva og Storhertugdømmet Litauen. Her samlet hærene til Den gylne horde under Akhmat Khan og til Storfyrstedømmet Moskva under Ivan III seg. Etter en kort trefning stasjonerte hærene seg på hver sin side av elva. Ettersom mongolenes allierte, den litauiske storfyrsten Kasimir IV, ikke dukket opp, og russerne i mellomtiden kunne forsterke sine styrker, trakk styrkene til Den gylne horde seg tilbake mot sør uten kamp. Denne konfrontasjonen blir vanligvis ansett som slutten på det mongolske herredømmet over Russland og begynnelsen på Det russiske rikets oppsving og undergangen til Den gylne hordes rike.

## Referanser


## Eksterne lenker
*
Emperor (album)

***Emperor*** (utgitt 1993) er den første EP-en til det norske black metal bandet Emperor. Plateomslaget er fra et tresnitt av Gustave Doré.

## Sporliste
# «I Am the Black Wizards» (6:24)
# «Wrath of the Tyrant» (4:15)
# «Night of the Graveless Souls» (3:14)
# «Cosmic Keys to My Creations and Times» (6:22) 

## Artister
*Ihsahn &ndash; gitarist, vokalist og synthesizer
*Samoth &ndash; gitar
*Mortiis &ndash; bass (også skrevet låttekstene)
*Faust &ndash; trommer

## Kilder
*Emperor hos Encyclopaedia Metallum
Bell X-16

**Bell X-16** var et spionfly-prosjekt som fikk betegnelsen «X» under utviklingsarbeidet for å skjule dets sanne natur. Totalt 28 var bestilt av USAs flyvåpen USAF, men vellykkede demonstrasjonsflyvninger med Lockheeds U-2 gjorde at X-16-prosjektet ble kansellert i 1956, før det første flyet var ferdigbygd.

## Design

X-16 var fra begynnelsen av et svært vanskelig prosjekt. Spesifikasjonene fra USAF var at det skulle kunne flys i 70&nbsp;000 fots høyde (over 21&nbsp;000 meter) og ha en rekkevidde på 4&nbsp;800 km uten etterfylling av drivstoff. For å klare disse kravene måtte flyet ha lav vekt og stort vingespenn, noe som gjorde at vingene og flyskroget ble svært fleksible. Selv om flyene aldri ble bygd, bidro X-16-prosjektet med fremskritt i strukturdesign av lettvekts fly, og var også pådriver for utviklingen av høytflyvnings-versjonen av jetmotoren J57. Denne jetmotoren ble forøvrig brukt i nettopp Lockheed U-2, som var medvirkende årsak til at X-16 ble kansellert.

## Kilder
*NASA – American X-vehicles, An Inventory—X-1 to X-50 (side 23) Utgitt 2003 (pdf) Besøkt 20. mars 2015
Murener

se teksten

**Murener** (Muraenidae) er fisker i familien Muraenidae, familie av ålefisker, som lever på forholdsvis grunt vann i tropiske hav. Det finnes omtrent 200 arter i 15 slekter som nesten utelukkende er sjøvann, men flere arter sees jevnlig i brakkvann, og en finnes i ferskvann. Den lengste, *[[Strophidon sathete]]*, kan bli 4 meter lang.

Murenen er lang og slangeaktig og har ikke skjell som de fleste fisker, men skinn i sterkt fargede mønstre. Den er en benfisk uten parede finner, det vil si at den ikke har en finne på hver side av kroppen. Isteden har murenen finner oppå ryggen, og beveger seg som en ål. Murenen er en dyktig jeger på grunn av at den er kjapp og har sterke skarpe tenner. Den gjemmer seg i fjellsprekker og koraller slik at bare hodet er synlig, der den venter på at fisk, blekksprut eller andre passende byttedyr skal komme forbi. Flere murenearter kan gi giftige bitt.

Kjevene til murenene er meget spesielle. Den har som to kjever, munnkjevene og svelgkjeven som er plassert lenger bak i hodet. Murenen er den eneste fiskearten som kan skyte frem svelgkjeven. Når de spiser, skyter murener disse kjevene inn i munnhulen, hvor de griper byttet og transporterer det ned i halsen.

## Slekter

* *[[Anarchias]]* 
* *[[Channomuraena]]* 
* *[[Cirrimaxilla]]* 
* *[[Echidna]]* 
* *[[Enchelycore]]* 
* *[[Enchelynassa]]* 
* *[[Ephidrena]]*
* *[[Gymnomuraena]]* 
* *[[Gymnothorax]]* 
* *[[Monopenchelys]]* 
* *[[Muraena]]* 
* *[[Pseudechidna]]* 
* *[[Rhinomuraena]]* 
* *[[Scuticaria]]* 
* *[[Strophidon sathete]]*
* *[[Uropterygius]]* 

## Referanser


## Eksterne lenker
* 
*
Morten Smelror

**Morten Smelror** (født 1958) er cand.scient. og dr.philos. i geologi fra Universitetet i Oslo. Han var direktør i Norges geologiske undersøkelse (NGU) fra 2006 til 2018. 

Hans forskning gjelder norsk kontinentalsokkel og Arktis. Tidligere har Smelror vært seniorforsker, seksjons- og avdelingsleder ved IKU Petroleumsforskning, direktør ved Fakultet for naturhistorie ved NTNU og underdirektør ved Institutt for naturhistorie ved NTNU Vitenskapsmuseet. 1. januar 2000 ble Smelror ansatt som avdelingsdirektør ved Geofaglig avdeling ved Norges geologiske undersøkelse. Han ble 30. juni 2006 utnevnt som administrerende direktør for etaten. Den 1. august 2006 overtok han direktørstillingen etter Arne Bjørlykke. Smelror er i dag seniorforsker ved NGU.

## Referanser


## Eksterne lenker

* Morten Smelror ny direktør ved NGU
* Smelrors foredrag «Visjoner, kysten vår i framtida»;fra NGU-dagen 2012; YouTube
Foxboro Hot Tubs

**Foxboro Hot Tubs** er et amerikansk rockeband som består av Billie Joe Armstrong, Mike Dirnt, Tre Cool, Jason White, Jason Freese og Kevin Preston. I desember 2007 publiserte de tre låter på sine nettsider. Kort tid senere ble Foxboro Hot Tubs lagt merke til, og oppmerksomheten økte stort da det ble kjent at dette var et «hemmelig» sideprosjekt til Green Day. Dette ble senere bekreftet av medlemmene i bandet. Billie Joe Armstrong uttalte til NME Magazine: «Den eneste likheten mellom Green Day og Foxboro Hot Tubs er at vi er det samme bandet». Motivasjonen for å starte bandet var ifølge Armstrong følgende: «[we] love to play music and be spontaneous, [and] after a few late-night jams and a few too many bottles of wine, we were inspired to record some rockin' eight-track recordings».

Musikalsk er bandet inspirert av The Stooges, Iggy Pop, The Kinks, The Smiths, The Hi-Fives, og Tommy James and the Shondells. Enkelte har sammenlignet bandets uttrykk med nyere band som The Strokes, The Hives, The White Stripes, Arctic Monkeys, Wir sind Helden og The Fratellis. Felles for alle disse inspirasjonskildene er at de har et musikalsk uttrykk som minner om rock fra 1960-tallet. 

## Medlemmer
* Billie Joe Armstrong &ndash; vokal
* Mike Dirnt &ndash; bassgitar
* Tré Cool &ndash; trommer
* Jason White &ndash; gitar
* Jason Freese &ndash; keyboard
* Kevin Preston &ndash; rytmegitar

## Utgivelser
Bandets eneste utgivelse er Stop Drop and Roll. De seks første sporene på platen var gratis tilgjengelig på Foxborohottubs.com fra 8. desember 2007. De har siden blitt fjernet, og erstattet med et nettsted som reklamerer for platen. 20. mai 2008 ble platen tilgjengelig på CD og vinyl, med totalt 12 spor.

**Side A**
#«Stop Drop and Roll» &ndash; 2:25
#«Mother Mary» &ndash; 2:46
#«Ruby Room» &ndash; 2:01
#«Red Tide» &ndash; 2:58
#«Broadway» &ndash; 3:30
#«She's a Saint Not a Celebrity» &ndash; 2:26

**Side B**
#«Sally» &ndash; 3:02
#«Alligator» &ndash; 2:25
#«The Pedestrian» &ndash; 2:15
#«27th Ave. Shuffle» &ndash; 2:50
#«Dark Side of Night» &ndash; 2:57
#«Pieces of Truth» &ndash; 3:04

«Mother Mary» og «The Pedestrian» er gitt ut som promo-singler til radiostasjoner.

## Turné
Bandets eneste turné bestod av 10 konserter i mai 2008.
*15. mai 2008, Oakland, CA &ndash; The Stork Club
*16. mai 2008, Crockett, CA &ndash; Toot's Tavern
*19. mai 2008, Little Rock, AR &ndash; Juanita's Cantina
*20. mai 2008, New Orleans, LA &ndash; One Eyed Jack's
*21. mai 2008, Dallas, TX &ndash; The Loft
*22. mai 2008, Austin, TX &ndash; Emo's
*25. mai 2008, Phoenix, AZ &ndash; The Brick House
*26. mai 2008, Solana Beach, CA &ndash; Belly Up Tavern
*27. mai 2008, Los Angeles, CA &ndash; The Roxy
*28. mai 2008, Long Beach, CA &ndash; Alex's Bar

Billetter til konsertene var ikke tilgjengelig før samme dag konserten skulle holdes, og ble solgt for USD&nbsp;20 pr. stk. For å unngå svartebørs og piratsalg av billetter, ble det satt en begrensning på 2 billetter pr. person.

## Referanser


## Eksterne lenker
* 
*
St. Johanneslogen St. Olav til det gyldne Kors

**St. Johanneslogen St. Olav til det gyldne Kors** er en frimurerlosje i Den Norske Frimurerorden (St. Johannesloge nr. 25). Losjen ble opprettet 11. mai 1950 i Lillehammer. Losjens valgspråk er «Per Crucem ad Lucem» (*Gjennom korset mot lyset*). Som St. Johannesloge arbeides det i de tre første gradene (av ti/tolv) i det det svenske system. 

Våpenskjoldets hovedfelt er todelt med et Olavskors i gull på rød bunn, øverst og Olavsrosen i rødt på gull bunn nederst.

Den tidligere St. Johanneslogen Kolbein til den opgaaende Sol virket i Lillehammer mellom 15. november 1891 og 1903, og ble i 1915 reaktivisert til Oslo.

En broderforening ble deretter grunnlagt den 11. november 1918, underlagt St. Halvard til den flammende Stjerne, som var en av de humanitære losjer av St. Johannes. Den 11. september 1933 ble den opphøyd til deputasjonslosje, og i 1950 ble den selvstendig losje.

Losjen holdt i mange år til i mansardetasjen i Storgaten over restaurant Floris hvor taffelet etter møtene ble holdt. På 1960-tallet var tiden inne for å kjøpe seg sitt første hjem; "Gamle Banken", (i dag Kulturhuset Banken) i krysset  Bankgaten/Kirkegate ble bl.a. drøftet, men man fant ut at løftet ville bli for stort i tillegg til at bygget ifølge mange var alt for prangende og tydelig i bybildet. Valget falt til slutt på Mathisensgt. 1, et av byens eldste hus, som til slutt ble kjøpt i 1969. Den ble pusset opp i 1973/1974 og et tilbygg ble oppført i 1992/1993. Huset fungerte som VIP-klubb for nasjonale og internasjonale gjester under Vinter-OL på Lillehammer i 1994. 

## Fremtredende medlemmer

For **Anders Sandvig**, tannlegen og grunnleggeren av Maihaugen se St. Johanneslogen Kolbein til den opgaaende Sol.
**Arne Øglænd** (f. 1909 i Sandnes. d 1989 i Lillehammer), jurist som ble headhuntet til Lillehammer av selskapet P.T. Helleberg etter at han hadde avlagt embedseksamen. Arne Øglænd ble tatt opp som frimurer i Stavanger og adoptert til losjen på Lillehammer, han ble valgt til Ordførende Mester i 1968 og beholdt vervet helt til 1984. I nyere tid er han en av dem som har sittet lengst i dette embedet i hele landet.

Leif Solberg (f. 1914 i Lillehammer). Organist, dirigent og ikke minst komponist. Ved siden av en omfattende musikalsk karrière
var Leif i en årrekke losjens faste organist og dirigent for losjens kor. Som én av 27 bærer Solberg Den norske Frimurerordens hederstegn.

**Olemic Thommessen** (f.1956 i Lillehammer). Utdannet jurist, Høyres stortingsrepresentant for Oppland siden 2001, Stortingets president 2013-2018. 

**Einar Henriksen** (f. 1939 i Hammerfest). Tidl. Gudbrandsdalens politimester. (Embede:1983-2009).

**Anders Huse** (f. 1939) Eier og utvikler, sammen med sin kone Kari, av Hunderfossen Familie Park siden begynnelsen, tidlig på 1980-tallet.

## Ordførende Mestere

## Litteratur
* Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem
Boss Nigger

***Boss Nigger*** er en amerikansk westernfilm fra 1975 regissert av Jack Arnold. Filmen handler om den afroamerikanske dusørjegeren, «Boss Nigger» og hans medhjelper Amos, som kommer ridende inn i en småby på jakt etter rømt forbryter. Da de oppdager at byen ikke har noen sheriff, tar Boss Nigger selv den posisjonen etter å ha klart å lure byens borgermester. Hovedrollen spilles av  Fred Williamson. Williamson har også skrevet manus samt medvirket som produsent for filmen.

Filmen er også kjent under titler som *The Boss* og *The Black Bounty Killer*.

## Handling
To mørkhudede dusørjegere, Boss og Amos, oppdager en vogn under angrep av banditter. De griper inn og redder Clara Mae, en mørkhudet kvinne. Etter å ha inspisert likene, oppdager dusørjegerne blant annet et brev fra en borgermester fra den nærliggende byen San Miguel. De to dusørjegerne tar med Clara Mae til sikkerhet i San Miguel, og møter borgermester Griffin. Boss og Amos blir ansatt som sheriff i byen, og begynner raskt å utsende bøter eller fengsel dersom innbyggerne kaller en av dem en "nigger" offentlig. Boss møter snart Miss Pruit (spilt av Barbara Leigh) en hvit lærer, som opprinnelig fornærmer Boss ved å snakke om de gode minner hun har rundt familiens mørkhudede slaver. Men de utvikler etter hvert en romantisk interesse for hverandre.

Boss og Amos dreper et gjeng-medlem og arresterer to til. Med en fange blir drept når han forsøker å unnslippe byen assistert av ordføreren. Jed og hans fredløse gjeng forsøker deretter å hjelpe flere fanger til å rømme ved å ødelegge en vegg i et fengsel ved hjelp av dynamitt. Kort tid senere blir Clara Mae kidnappet, og ført vekk av Jeds håndlangere. Men et meksikansk barn ved navn Poncho (som Boss tidligere hadde blitt venn med) blir drept. Boss forsøker å møte Jed og gjengen hans ved deres skjulested, men blir selv kidnappet, bundet fast og torturert. Amos klarer å redde ham, og de planlegger deretter et bakhold mot Jed. De planter sprengstoff, og planlegger hvor de kan gjemme seg for å skyte mot bandittene.

## Om filmen
*Boss Nigger* har fått brukbar omtale hos filmkritikere i The New York Times og Time Out. Leonard Maltin gav den 2 av 4 stjerner.

## I rollene
* Fred Williamson –  Boss Nigger 
* D'Urville Martin –  Amos 
* William Smith –  Jed Clyton 
* R.G. Armstrong –  Mayor (borgermester)
* Barbara Leigh –  Miss Pruitt 
* Carmen Hayworth –  Clara Mae 
* Bruce Gordon –  Storekeeper 
* Ben Zeller –  Blacksmith 
* Sonny Robbins –  Bad Foot 
* Don Hayes –  Park 
* Jonathan Barnes –  Drunk 
* Sonny Cooper –  Wash lady 
* Phil Mead –  Mayor's man 
* Carmen Zapata
* Don 'Red' Barry

## Referanser


## Eksterne lenker
*
Office Publisher

**Microsoft Office Publisher** eller bare **Publisher** er et dataprogram utviklet av Microsoft. Programmet blir brukt til tekst- og bildeutforming.

## Se også
* Microsoft Office
* Microsoft Office Word
* Microsoft Office Excel

## Eksterne lenker
*
Emperor/Hordanes Land

***Emperor / Hordanes Land*** (utgitt 1993) er det første Split-albumet til de norske black metal-bandene Emperor og Enslaved. Plateomslaget er fra et av Gustave Dorés trebilder.

## Sporliste
**Emperor** 
# «I am the Black Wizards» (6:25)
# «Wrath of the Tyrant» (4:16) 
# «Night of the Graveless Souls» (3:15) 
# «Cosmic Keys to my Creations and Times» (6:23)
**Enslaved**
#  «Slaget i skogen bortenfor / Prologr / Slaget» (13:10)  
# «Allfadr Odinn» (7:51)
# «Balför / Andi Fara / Epilog» (9:50)

## Artister
**Emperor:**
*Ihsahn &ndash; vokal, gitar, keyboard
*Samoth &ndash; gitar
*Mortiis &ndash; bass
*Faust &ndash; trommer
**Enslaved**
* Ivar Bjørnson &ndash; gitar, keyboard
* Grutle Kjellson &ndash; bass, vokal
* Trym Torson &ndash; trommer

## Kilder
*Emperor/Hordanes Land hos Encyclopaedia Metallum
Organum

**Organum** (fra gammelgresk ὄργανον, *organon*, «organ, instrument, redskap» refererer generelt til monofonisk kirkesang eller gregoriansk sang (engelsk *plainchant*) uten akkompagnement, men med minst en stemme ekstra for å øke harmonien. At to eller flere stemmer sang parallelt med hverandre karakteriseres som organum, og refererer til den flerstemte korsangen som ble brukt i kirker og klostre til gudstjenester og tidebønner i den katolske kirke. Organum ble utviklet i middelalderen. 

Avhengig av toneart og kirkesangens form kan en støttende og lavere tone bli sunget på den samme teksten, eller at melodien ble fulgt i en parallell bevegelse (*parallel organum*) eller en kombinasjon av de to. I sin eldste form involverte organum to musikalske stemmer: en gregoriansk kirkemelodi, og den samme melodien omdannet av en konsonant (*medlyd*) intervall, vanligvis en ren kvint eller kvart. I disse tilfellene kunne komposisjonen ofte begynne eller avsluttes i samklang hvor den andre stemmen ble holdt i den opprinnelige tonen inntil første del hadde nådd en kvint eller kvart fra hvor begge stemmene fortsatte i parallell harmoni (*samklang*) med den motsatte prosessen i avslutningen. Organum ble opprinnelige improvisert; en sanger utførte en melodi fra noter (*vox principalis*), og en annen sanger sang en annen melodi «på stedet» som ikke var nedskrevet (*vox organalis*). Med tiden begynte komponister å skrive tilleggsarrangement som ikke var kun enkel transponering, og således ble sann polyfoni (flerstemt) sang født.

Eksempler på flerstemt sang; organum:

* *Trestemt motett*, av den franske komponisten Pérotin fra 1200-tallet.
* *Motetter* av den franske komponisten Guillaume Dufay (død 1474) og av den engelske John Dunstaple (død 1453)
* *[[Fumeux fume]]*, verdslig flerstemt sang

Betegnelsen gregoriansk sang kommer fra pave Gregor I den store, som var pave på siste halvdel av 500-tallet, og som systematiserte bruken av sangen i gudstjenesten i *Liber Magnum* (*Den store bok*). Han opprettet også en sangskole i Roma, *Schola Cantorum*, som ga opplæring i hvordan denne sangen skulle fremføres.

## Referanser
Kråkevingen

**Kråkevingen** er supporterklubben til fotballaget Moss FK. Kråkevingen ble stiftet i kjelleren på Øre Villa Kro 1. november 1995. De har vært representert på samtlige hjemme- og bortekamper siden oppstarten i 1995. Supporterklubben har sitt felt midt på ståtribunen på Melløs Stadion. Ifølge Kråkevingen selv har de til tider hatt over 500 medlemmer.

Kråkevingen står bak podcasten VingenPod, som handler om det som skjer i og rundt Kråkevingen, Moss Fotballklubb, og fotball generelt.

## Referanser


## Eksterne lenker
* Hjemmesiden til Kråkevingen
Art Institute of Chicago

**Art Institute of Chicago** («*Chicagos kunstinstitutt*») er et av de fremste museer i USA. Museet ligger sentralt i Chicago med adresse 111 South Michigan Avenue og er særlig kjent for sin samling av impresjonister, postimpresjonister og amerikansk kunst, herunder skulptur, arkitektur og design. I tillegg har museet en egen fløy som viser våpen og rustninger fra middelalderen og renessansen.

Bygningen som i dag huser museet ble åpnet i 1893, og ble bygget med sikte på at Art Institute skulle flytte inn i denne. Men den ble først brukt til verdensutstillingen i Chicago dette året, kalt *World's Columbian Exposition*, en utstilling som blant annet viste en kopi av Gokstadskipet.

I 1999 ble det besluttet at bygningen skulle bli gjenstand for en større utvidelse, som blant annet skulle huse moderne kunst. Den nye fløyen, som kalles *The Modern Wing*, ble tegnet av den italienske arkitekten Renzo Piano, og ble innviet i 2009.

Av nordiske kunstnere er blant annet Danmark er representert med bildet *Klosteret San Lorenzo fuori le mura* av Christoffer Wilhelm Eckersberg (1824) og Norge med Thomas Fearnleys *Pergola med appelsiner*, ca. 1834 og en rekke bilder av Edvard Munch.

## Fra samlingene


Fil:VanGogh 1887 Selbstbildnis.jpg|*Selvportrett*, Vincent van Gogh
Fil:Pierre-Auguste Renoir 111.jpg|Portrett av Alfred Sisley, Pierre-Auguste Renoir
Fil:Gustave Caillebotte - Paris Street; Rainy Day - Google Art Project.jpg|*Parisgate i regnvær*, Gustave Caillebotte
Fil:Claude Monet 003.jpg|*Jernbanestasjonen Saint Lazare i Paris*, Claude Monet
Fil:Claude Monet - Water Lilies - 1906, Ryerson.jpg|*Vannliljer*, Claude Monet
Fil:Le panier de pommes, par Paul Cézanne.jpg|*Stilleben med flasker og eplekurv*, Paul Cézanne
Fil:Tactile St.Joan.jpg|Jeanne d’Arc
Fil:armour in collection AIofC.jpg|Rustning


## Referanser


## Eksterne lenker
*
Kjøpmannskjær

**Kjøpmannskjær** er ei grend og et tettsted på Nøtterøy i Færder kommune i Vestfold med  innbyggere i . Kjøpmannskjær ligger ved Vrengen, lengst sør på øya. Kjøpmannskjær er også en grunnkrets i delområdet Brattås.

Navnet Kjøpmannskjær antas å bety skjær eller berg hvor kjøpmannsskuter la til for å selge varer og kjøpe trelast. Fast bosetting ble ikke etablert før omkring 1800, da det er begrenset med dyrkbar mark her.
Kjøpmannskjær består i hovedsak av fem enda mindre steder: Tokenes, Sevika/Seviken, Styrsvik, Lysheim og Landsrød.

Gjennom Kjøpmannskjær går fylkesvei 308 fra Tønsberg og videre over Vrengenbrua til Sundene på Tjøme. Fra 1886 fram til da den første Vrengenbrua ble åpnet 8. november 1932 var Kjøpmannskjær et fergested, med fergeforbindelse over sundet til Fergeodden på Sundene.

Ved fylkesveien ligger bedriften Unitor Chemicals som ble etablert i 1965 under navnet Kjemi-Service AS. Etter å ha holdt til på Sem de første årene, etablerte bedriften seg i Kjøpmannskjær i 1973.

Midt på  1900-tallet var det tre mindre dagligvarebutikker i Kjøpmannskjær. Etter at disse var nedlagt ble det etablert én stor butikk i tettstedet, strategisk plassert både i forhold til biltrafikk og båttrafikk. En større marina ligger like ved. 

Høsten 2009 ble gang og sykkelveien gjennom Kjøpmannskjær ferdigstilt.

I Kjøpmannskjær er det registrert tre kulturminner: ei gravrøys fra bronsealderen/jernalderen, et skipsvrak fra rundt 1900 og et skipsvrak fra 1900-tallet.

## Referanser
San Pablo de las Salinas

**San Pablo de las Salinas** er den nest største byen i den meksikanske kommunen Tultitlán i delstaten Estado de México. Kun Buenavista har en større befolkning i denne kommunen. San Pablo de las Salinas er en del av ZMCM og befinner seg like nord for Mexicos føderale distrikt. Folketellinger fra 2005 viser at det bodde 160&nbsp;432 i dette byområdet.

## Referanser
Cuautla

**Cuautla** er en by og en kommune i den meksikanske delstaten Morelos. Byen er den tredje største i delstaten, etter Cuernavaca og Jiutepec. Cuautla ble grunnlagt den 4. april 1829. Cuautla kommer av «Cuauhtlan» som betyr ørnerede på nahuatl
Navlestreng

**Navlestreng** (latinsk: *funiculus umbilicalis*) skal under graviditet være forbindelsen mellom morkake og foster. Navlestrengen skal sørge for at fosteret får nok næringsstoffer og oksygen. Hos mennesker er den cirka 50 cm lang, og blir klipt av etter at fødselen er overstått. En navlestreng kan ligne på en navlestrengskabel som ofte blir brukt til elektrisk utstyr.
Olympiske rekorder i svømming

**Olympiske rekorder i svømming** kan kun settes ved Olympiske leker og noteres kun for langbane (50 meter basseng).

Rekorder med et pluss (+) ved siden av er også gjeldende verdensrekorder.

__TOC__

## Svømmerekorder
### Herrer

### Damer

## Se også
*Verdensrekorder i svømming
*Europeiske rekorder i svømming
*Nordiske rekorder i svømming
*Norske rekorder i svømming
Torstein Selvik

**Torstein Selvik** (1900–1983) var en norsk redaktør og politiker (Ap). Han var stortingsrepresentant fra Bergen i fem perioder 1950–1969. 

## Utenfor politikken
Han arbeidet som landmåler fra 1926 til 1928 og 1942 til 1944, som journalist i *[[Bergens Arbeiderblad]]* 1931–1941, og som redaktør i den samme avisen 1945–1959.

Selvik var med i felttoget i Valdres i 1940. Han arbeidet med illegale aviser under andre verdenskrig og ble redaktør i *[[Bergensavisen|Bergens Arbeiderblad]]* da avisa kom ut igjen 9. mai 1945.

Som eldste sønn skulle han overta fargården men overlot denne til sin bror, Sigurd Selvik (1904–1977) som oppgraderte bruket.

## Referanser


## Eksterne lenker
* 
*
No Exit

***No Exit*** er det fjerde studioalbumet til det amerikanske progressiv metal bandet Fates Warning.

Albumet ble utgitt av Metal Blade Records i 1988. Albumet ble gitt ut på nytt i 1992 som dobbeltalbum med albumet *[[Awaken the Guardian]]*, og igjen den 4. september 2007 på Metal Blade Records' 25-årsjubileum. Nyutgivelsen inneholder tre bonusspor og en bonus-DVD. Albumet nådde 111.-plass på Billboards albumliste, og lå på listen i 13 uker. 

## Sporliste
# «No Exit» (Matheos) – :41
# «Anarchy Divine» (Aresti/Matheos) – 3:46
# «Silent Cries» (Aresti/DiBiase/Matheos/Zimmerman) – 3:17
# «In a Word» (Aresti) – 4:25
# «Shades of Heavenly Death» (Aresti/DiBiase/Matheos/Zimmerman) – 5:57
# «The Ivory Gate of Dreams» (Matheos) – 21:58 (totalt)
## «Innocence»
## «Cold Daze»
## «Daylight Dreamers»
## «Quietus»
## «Ivory Tower»
## «Whispers on the wind»
## «Acquiescence»
## «Retrospect»
#;**Bonusspor (2007)**
# «Quietus» demo (Ray Alder's audition)
# «Ivory Gate of Dreams» Outake 1 (øving)
# «Ivory Gate of Dreams» Outake 2 (øving)

### Bonus-DVD (2007)
# Live og bak scenen fra *No Exit*-turneen (ca. 1 time)
# «Silent Cries» musikkvideo
# «Anarchy Divine» musikkvideo
# «Valley of the Dolls» (live i Philadelphia 1988)

## Personell
* Ray Alder – Vokal
* Frank Aresti – Gitar
* Joe DiBiase – Bass
* Jim Matheos – Gitar
* Steve Zimmerman – Slagverk

## Listeplasseringer
**Album** – Billboard (Nord-Amerika)

## Eksterne lenker
*
Folehavna fort

**Folehavna fort** er et ekstysk kystfort på den sydligste delen av Vesterøya i Sandefjord kommune. Området ble beslaglagt av okkupasjonsmakten den 8. mai 1941.

Fortet, som ble kalt HKB 5/980 Vesterøen av okkupasjonsmakten, var ved krigens slutt bestykket med fire belgiske 12&nbsp;cm K370(b) feltkanoner med skuddvidde på 15&nbsp;000 meter, samt flere luftvern- og panservernkanoner. Det meste av skytset var krigsbytte fra tyskernes invasjoner i andre land i Europa.  Selve fortet ble opprettet i mai 1941 og fungerte fram til januar 1993 som skolebatteri for hærens kystartilleri, da denne funksjonen ble flyttet til Stavern.

Anlegget hadde ellers flere tunneler i fjellet, den lengste omtrent 120 meter lang. I tillegg kommer blant annet bunkere, forlegningsbrakker, løpegraver, lyskastere, piggtrådgjerde, nærforsvarstillinger, brystvern og minefelt.

Fra fortet er det fri sikt over sjøen mot Onsøy og Hvaler i øst. Mot sør er det åpent hav, mens det i vest er sikt mot Svenner fyr og kyststrøkene av Telemark og Vestfold.

Fortet skal aldri ha vært i direkte kamp, men deltok i flere anledninger i beskytning av allierte fly.

Etter krigen ble det meste av anlegget tatt over av Kystartilleriet, mens enkelte deler raskt ble frigitt.

I 1957 ble Folehavna fort modernisert, og hovedskytset ble byttet ut med tre 10,5&nbsp;cm kanoner montert i grube med paddeskjold.

Den militære aktiviteten ved anlegget ble lagt ned i 1993.

## Sikring av området
I begynnelsen av 2009 ble det kjent at Skifte eiendom ønsker å gjøre ytterlige sikring av området. Denne sikringen innebærer fjerning av de fleste spor etter militær aktivitet på Vesterøya. Etter en langtrukket prosess med stort lokalt engasjement, endte det med at Skifte eiendom fikk tillatelse av Sandefjord kommune til å gjennomføre rivingen. Sikringen ble berammet til å starte 19. oktober 2009 og planlagt å være ferdig til 1. desember 2009.

## Referanser




## Eksterne lenker
* 
* Folehavna fort 
* Picasa: Bilder fra Folehavna fort
Eurovision Dance Contest

**Eurovision Dance Contest** (må ikke forveksles med sangkonkurransen Eurovision Song Contest) er en internasjonal dansekonkurranse som ble arrangert for første gang i Storbritannia den 1. september 2007. 

Konkurransen er inspirert av den populære dansekonkurransen «Skal vi danse» (på engelsk: *[[Strictly Come Dancing|Strictly come dancing]]*), men har også med elementer fra Eurovision Song Contest – slik som at det er et deltakerpar fra hvert land, og stemmegivningen er også lik.

Norge har til nå ikke deltatt i konkurransen.
## Eksterne lenker
*
Sun Yingjie

**Sun Yingjie** (født 19. januar 1979 i Sujiatun i Shenyang i provinsen Liaoning) er en  kinesisk friidrettsutøver som konkurrerer på distanser fra 5000 meter til maraton. I 2003 vant hun bronsemedalje på 10000 meter under VM i Paris. 

## Karriere
Fra 1997 til 2000 fokuserte hun utelukkende på maraton. I det kinesiske mesterskapet i oktober 1997, debuterte hun på maraton med tiendeplass, med tiden 2:32:43. I 1998 løp hun sitt første maraton under 2:30 (2:25:45) under det kinesiske mesterskapet i Tianjin. I VM i Sevilla i 1999 endte hun på tolvteplass med tiden 2:30:12. I 2001 etter å ha endt som nummer tre på 5000 meter (15:02.70), og nummer tre på 10,000 meter (31:49.47) i det kinesiske mesterskapet, begynte hun å  satse mer på kortere distanser. Under Asia-lekene i Busan i 2002, tok hun gullmedalje på 5000 meter (14:40.41) og på 10,000 meter (30:28.26). Tiden på 10,000 meter var den nest beste i verden i 2002. I oktober 2003 ble hun den første kinesiske kvinne, og fjerde i historien til å bryte 2:20:00 grensen på maraton, da hun vant Beijing Maraton med tiden 2:19:39. Etter et skuffende OL i Athen i 2004, med åttendeplass på 5000 meter (15:07.23), og sjetteplass på 10,000 meter (30:54.37), slo hun tilbake ved å vinne VM i halvmaraton i oktober, med tiden 68:40. Året etter under VM i Helsingfors, klarte hun kun ellevteplass på 5000 meter (14:51.19), og syvendeplass på 10,000 meter (30:33.53). Senere på året tok hun sin fjerde strake seier i Beijing Maraton med den glimrende tiden 2:21:01. 
## Tidenes 10,000 meter
I VM i 2003 oppnådde hun sin største suksess med bronse på 10,000 meter (30:07.20). Løpet er regnet som tidenes 10,000 meter, hvorav de fire første fikk notert de 3.-6. raskeste tidene gjennom historien. To kontinentale-, fem nasjonale-, og en juniorrekord ble satt i dette løpet. Sun ledet det meste av tiden, med ble fraløpt av to etiopiske løpere på den siste runden.
## Utestengelse
I 2004 ble Yingjie utestengt i to år etter en positiv dopingtest på androsteron.

## Annet
Sun Yingjie har et lett gjenkjennelig løpesett, med nesten helt utstrekte armer.

## Referanser


## Eksterne lenker
*
Grutle Kjellson

**Grutle Kjellson** (født **Kjetil Grutle** ) kommer fra Sveio, og er en norsk vokalist og bassist, som spiller for det norske black metal bandet Enslaved. Han startet bandet sammen med Ivar Bjørnson, bare 17 år gammel. Han spiller også for bandet Trinacria. Og har spilt for bandene Desekrator og Phobia.

Grutle var gjestevokalist i bandet Darkthrone i låten «High On Cold War» i EPn *[[Too Old, Too Cold]]* fra 2006, og gjesteartist i bandet V:28.

## Diskografi
### Enslaved
#### Studioalbum
* 1994: *[[Vikingligr Veldi]]*, Deathlike Silence Productions
* 1994: *[[Frost (album)|Frost]]*, Osmose Productions
* 1997: *[[Eld]]*, Osmose Productions
* 1998: *[[Blodhemn]]*, , Osmose Productions
* 2000: **, , Osmose Productions, Necropolis Records
* 2001: *[[Monumension]]*, , Osmose Productions
* 2003: *[[Below the Lights]]*, , Osmose Productions
* 2004: *[[Isa (Enslaved-album)|Isa]]*, Tabu Recordings, Candlelight Records
* 2006: *[[Ruun]]*, Candlelight Records
* 2008: *[[Vertebrae]]*, Indie Recordings

#### Split album
* 1993: *[[Emperor/Hordanes Land]]*, Candlelight Records
* 1995: *[[The Forest Is My Throne / Yggdrassil]]*, Moonfog Productions
#### EP
* 1993: *Hordanes Land*, Candlelight Records
#### Demo
* 1991: *Nema*
* 1992: *Yggdrasill*
* 1992: *Rehearsal 92*

### Darkthrone
* 2006: *Too Old, Too Cold* (EP)

### V:28
* 2003: *[[NonAnthropogenic]]* (studioalbum)

## Kilder
* Enslaved offisiell nettside

## Eksterne lenker
* 
* 
*
Ivar Bjørnson

**Ivar Bjørnson** (egentlig **Ivar Skontorp Peersen**, født 27. november 1977) bor i Bergen, er oppvokst i Etne og er en norsk komponist og gitarist for det norske ekstrem metal-bandet Enslaved. Han startet bandet sammen med Grutle Kjellson bare 13 år gammel. Han har også spilt keyboard på Borknagars første tre album og på Gorgoroth-albumet *[[Incipit Satan]]* under artistnavnet «Daimonion». I 2003 var han også gjestemusiker for Satyricon.

## Diskografi
**[[Borknagar]]**
* *[[Borknagar (Borknagar-album)|Borknagar]]*
* *[[The Olden Domain]]*
* *[[The Archaic Course]]*

**Trinacria**

**[[Enslaved]]**
* *[[Emperor/Hordanes Land|Emperor / Hordanes Land]]*
* *[[Vikingligr Veldi]]*
* *[[Frost (album)|Frost]]*
* *[[Eld]]*
* *[[Blodhemn]]*
* **'
* ''[[Monumension]]''
* ''[[Below the Lights]]''
* ''[[Isa (Enslaved-album)|Isa]]''
* ''[[Ruun]]''
**Phobia**

**Desekrator**

**Gorgoroth**
* ''[[Incipit Satan]]''

**Taake**

**Inoculate Injure'''

## Referanser


## Eksterne lenker
* Enslaved offisiell nettside
* Ivar Bjørnson hos MySpace
Junior Eurovision Song Contest 2003

**Junior Eurovision Song Contest 2003** var den første utgaven av Junior Eurovision Song Contest, EBUs sangkonkurranse for barn mellom åtte og femten år. Konkurransen ble arrangert lørdag 15. november 2003 i Forum København i Danmark. Elleve år gamle Dino Jelusić fra Kroatia vant med sangen «Ti si moja prva ljubav».  

## Sendingen
Det var den første eurovisjonssendingen i 16:9 bredformat, og EBU ga også ut en DVD av showet. På forhånd var det bestemt at vinnerlandet i konkurransen ikke var nødt til å arrangere neste år. 

Slovakia og Tyskland skulle egentlig delta, men trakk seg før konkurransen. I stedet deltok Belarus, Kypros og Polen. Til sammen stilte 16 land i konkurransen.

Norges bidrag var 2U med «Sinnssykt gal forelsket». De endte på en trettendeplass med 18 poeng.

## Resultat

## Poengtavle

### 12 poeng
Under er en liste over land som fikk 12 poeng.

## Kart

## Se også
* Eurovision Song Contest 2003

## Referanser


## Eksterne lenker
* Junior Eurovision Song Contest – offisiell side
Berwick-traktaten

**Berwick-traktaten** henviser til flere traktater som er assosiert til den skotsk-engelske grensebyen Berwick-upon-Tweed:

* **[[Berwick-traktaten av 1357]]** – mellom Edvard III av England og David II av Skottland, sikret løslatelsen fra engelsk fangenskap for sistnevnte.
* **[[Berwick-traktaten av 1560]]** – mellom James Hamilton, hertug av Châtellerault (som guvernør av Skottland) og England, enighet om å handle felles for å utvise franskmenn fra Skottland
* **[[Berwick-traktaten av 1586]]** – en felles forsvarsavtale mellom dronning Elizabeth I av England og kong Jakob VI av Skottland.
* **[[Berwick-traktaten av 1639]]** – mellom Skottland og England, avtalen avsluttet Den første biskopkrigen.
Iguala de la Independencia

**Iguala de la Independencia** er en by og en kommune i den meksikanske delstaten Guerrero. Byen befinner seg omtrent 102 kilometer fra delstatens hovedstad, Chilpancingo de los Bravo. Folketellinger fra 2005 viser et innbyggertall på 110&nbsp;390 for byen. I hele kommunen bor det omtrent 130&nbsp;000 innbyggere. Byen var et viktig sentrum for Igualaplanen som ble undertegnet der den 24. februar 1821.
Marcel Bezençon

**Marcel Bezençon** (født 1. mai 1907 i Orbe i Sveits, død 17. februar 1981 i Lausanne i Sveits) var leder av Den europeiske kringkastingsunion fram til 1970. Han var svært begeistret for det gryende europeiske tv-samarbeidet på begynnelsen av 1950-årene, og han ville derfor at unionen skulle skape et eget tv-program for å feire Eurovisjonen. Dette tv-programmet ble til Eurovision Song Contest, som har blitt sendt årlig fra og med 1956. Eurovision Song Contest er fortsatt verdens største musikkarrangement.

Bezençon har gitt navn til Marcel Bezençon Awards, som ble stiftet av svenskene Christer Björkman og Richard Herrey.

## Referanser


## Eksterne lenker
* 
*
Paolo Longo Borghini

**Paolo Longo Borghini** (født 10. desember 1980) er en italiensk, tidligere profesjonell, syklist.

## Meritter

;2006
:GP Nobili Rubinetterie
;2010
:1. etappe (TTT); Brixia Tour
;2012
:8.-plass, 1. etappe, Tour of Britain

## Referanser


## Eksterne lenker
* 
*
Soundbridge

**SoundBridge** er en type mediespiller laget for å spille internettradio eller digital lyd over et hjemmenettverk, enten via WiFi eller Ethernet. 
SoundBridge-innretningene kan stilles inn på forskjellige internettradiokanaler med Radio Roku Internet Radio Guide.
Musikken blir gjort tilgjengelig via en server, vanligvis en PC som kjører en softwareserver.
Mange forskjellige medie-servere kan brukes; servere som bruker Apples Digital Audio Access Protocol (DAAP) (iTunes eller mt-daapd), Windows Media Connect, Rhapsody, SlimServer og UPnP-kompatible servere som TwonkyVision. Noen av disse serverne kan brukes ikke bare på PC, men også på NAS-innretninger som Linksys NSLU2, noe som gjør at SoundBridge kan brukes også uten en vanlig pc.

Det finnes flere SoundBridge-modeller: M1000, M500 (en M1000 med en rimeligere LCD skjerm i stedet for VFD) og den nå utgåtte M2000, som hadde en større skjerm med høyere oppløsning enn M1000. M1000-modellen som selges i dag har små forskjeller i forhold til den eldre M1000-versjonen og kan identifiseres ved at den har tilkoblingsmulighetene på baksiden i stedet for under endestykkene. Denne nye reviderte M1000 omtales av og til som M1001 og er først og fremst en modell som ble redesignet for å kutte ned produksjonsomkostninger. Det finnes også en skrivebordsmodell kalt SoundBridge Radio som har innebygget høyttalere, en AM/FM radio og alarmklokke.

## Versjoner
SoundBridge spillere som selges i USA er produsert av Roku og inkluderer:

* M1001 SoundBridge (bitmapped VFD display – 280x16; maken til den originale M1000 model(se merknad))
* R1000 SoundBridge Radio (bitmapped VFD display – 280x32; AM/FM tuner; spor for SD-kort; innebygget høyttalere)
* M500 SoundBridge (tegnbasert LCD display – 40 tegn x 2 lines) (ute av produksjon)
* M1000 SoundBridge (bitmapped VFD display – 280x16) (ute av produksjon)
* M2000 SoundBridge (bitmapped VFD display – 512x32; større, 17" med veldig stor skjerm) (ute av produksjon)

Merknad: M1001 har den nyeste designen. I motsetning til den gamle utgåtte "M"-serien har ikke M1001 avtagbare sideporter eller et uttagbart Wi-Fi kort. M1001 har tilkoblingsmuligheter på baksiden av enheten, ulik den gamle typen som hadde sine bak de avtagbare portene på sidene.

Utenfor USA blir SoundBridge-modellene laget og solgt av Pinnacle, under lisens fra Roku. Selv om noen Pinnacle-modeller er like eller identiske når det gjelder hardware, så har ikke Pinnacle lisens for DAAP-protokolen, så Pinnacle-modeller kan ikke koble direkte til Itunes. Pinnacle og Roku promoterer Firefly Media Server som gir lignende funksjonalitet.
Pinnacle-modeller inkluderer:

* SoundBridge (maken til Roku SoundBridge M1001)
* SoundBridge Radio (maken til Roku SoundBridge Radio)
* Soundbridge HomeMusic (tegnbasert LCD – 16 tegn x 2 lines; ingen Ethernet-tilkobling; ingen digital utlinje; men med spor for SD-kort og innebygd Wi-Fi-kort; billig plasthus i stedet for aluminium som brukes på de opprinnelige modellene)

## Se også
*PlaysForSure
*Firefly Media Server
*Squeezebox
*Sonos
Reidar Horghagen

**Reidar Horghagen** (født ) også kjent under artistnavnet **Horgh** er en norsk black og death metal trommeslager. 

Han er medlem av det norske black metal bandet Immortal og i det svenske death metal bandet Hypocrisy. Han spilte i en periode industriell metal i bandene Pain og Grimfist.

## Diskografi
### Hypocrisy
* 2005 &ndash; *[[Virus Radio EP]]* 
* 2005 &ndash; *[[Virus (Hipocrisy album)|Virus]]*

### Immortal
* 1997 &ndash; *[[Blizzard Beasts]]*
* 1999 &ndash; *[[At the Heart of Winter]]*
* 2000 &ndash; *[[Damned in Black]]*
* 2000 &ndash; *[[True Kings of Norway]]* delt mellom Emperor, Dimmu Borgir, Ancient og Arcturus
* 2002 &ndash; *[[Sons of Northern Darkness]]*
* 2005 &ndash; *[[Live at BB Kings Club New York 2003]]* DVD

### Grimfist
* 2003 &ndash; *[[Ghouls of Grandeur]]*

### Pain
* 1999 &ndash; *[[Rebirth (Pain album)|Rebirth]]*

## Kilder
* Metalstorm
Lugano

**Lugano** (latinsk: *Luganum*) er en by og kommune som ligger i det sydlige Sveits, i den italienskspråklige kantonen Ticino ved grensen til Italia. Byens varme somre, som har ført til at mange kjendiser, underholdere og idrettsmennesker besøker byen, har gitt den kallenavnet «Sveits' Monte Carlo». Den er den niende største byen i Sveits etter folketall.

Byen ligger syd for Alpene, ved Luganosjøen mellom innsjøene Maggioresjøen og Comosjøen. 

Billedhuggeren og ingeniøren Guiniforte Solari (ca. 1429–1481) stammet fra Carona, som dengang var en egen kommune, men nå er en bydel i Lugano.

Den første Eurovision Song Contest ble arrangert i byen i 1956.

## Referanser


## Eksterne lenker
*
Clive Hornby

**Clive Hornby** (født 20. oktober 1944 i Liverpool, død 3. juli 2008 i Leeds) var en engelsk skuespiller, best kjent for sin rolle som *Jack Sugden* i *[[Emmerdale]]* som han spilte mellom 1980&ndash;2008.

## Referanser


## Eksterne lenker
* 
* Offisiell Emmerdal hjemmeside
Lys Assia

**Lys Assia** (opprinnelig **Rosa Mina Schärer**, 1924–2018) var en sveitsisk popsanger.

Som ung jente var hun danser, men skiftet etterhvert karriere til sanger.

Hun vant den første Eurovision Song Contest i 1956 for hjemlandet, men hun hadde også vært med i den tyske nasjonale finalen samme år. Hun deltok også for Sveits i 1957 og 1958.

## Utvalgte sanger
* «O mein Papa»
* «Ein kleiner goldner Ring»
* «Refrain»
* «Das Alte Karussell»
* «Holland Mädel»
* «Jolie Jacqueline»
* «L'enfant que j'étais»
* «Giorgio»
* «Die Glocken Hell Erklingen»
* «Golodrina»

## Filmografi
* *Ein Mann Vergißt Die Liebe* (1955)
* *Schlager Parade*

## Referanser


## Eksterne lenker
* 
* 
*
Sanremo-festivalen

**Festival della canzone italiana di Sanremo**, på norsk kjent som **Sanremo-festivalen**, er Italias største og eldste musikkonkurranse. Festivalen arrangeres av den italienske kringkasteren Rai og har blitt holdt årlig i byen Sanremo siden 1951. De første årene ble festivalen sendt på radio, men fra 1955 har konkurransen blitt sendt direkte på Rais hovedkanal Rai 1. Eurovision Song Contest, som har blitt arrangert årlig siden 1956, er basert på Sanremo-festivalen, etter forslag fra Rai. Fra 1956 til 1966 og de fleste årene etter 2011 har vinneren av Sanremo-festivalen også representert Italia i Eurovision Song Contest. 

Festivalen har endret form og konsept opp gjennom årene, men hovedprinsippet er at et utvalg originale, ikke-utgitte sanger konkurrerer om å vinne førsteprisen. Deltakerlåtene må være på italiensk eller en italiensk dialekt. Konkurransen holdes over fem kvelder, vanligvis i februar. Den femte kvelden kåres vinneren gjennom en kombinasjon av pressejury, fagjury og telefonavstemning. I tillegg til vinneren deles det ut flere andre priser, blant annet Kritikerprisen til ære for den avdøde sangeren Mia Martini.

Mellom 1953 og 1971, unntatt i 1956, ble hver sang fremført to ganger av to forskjellige artister. Hver av dem hadde sitt eget orkesterarrangement for å fremheve at festivalen er en låtskriverkonkurranse, ikke en konkurranse for sangere. I denne perioden var det også vanlig at én versjon ble fremført av en italiensk artist, mens den andre versjonen ble fremført av en internasjonal gjesteartist. Dette gjorde at festivalen ble en mulighet for internasjonale artister å komme inn på det italienske markedet. Blant de internasjonale gjesteartistene er navn som Louis Armstrong, Stevie Wonder, Cher, Dionne Warwick, Roberto Carlos, Paul Anka, Yardbirds, Marianne Faithfull, Shirley Bassey, Kiss og mange andre.

Festivalen har også vært springbrettet for flere av Italias største musikere, blant andre Andrea Bocelli, Il Volo, Laura Pausini, Måneskin, Eros Ramazzotti og Gigliola Cinquetti.

## Vinnere av Sanremo-festivalen
År i gull betyr at vinnerartisten eller sangen også representerte Italia i Eurovision Song Contest.

;Noter


## Referanser


## Eksterne lenker
*
London Evening Standard

***London Evening Standard*** (bare ***Evening Standard*** frem til 2009) er en britisk lokal- og tabloidavis som har blitt publisert i London og omliggende områder i Sørøst-England siden 1827. Den hadde et opplag på 263&nbsp;095 i desember 2006. I oktober 2009 ble avisen gratisavis, og opplaget økte samtidig fra 250&nbsp;000 til 600&nbsp;000 eksemplarer.

## Referanser



## Eksterne lenker
*
Bøddelens datter

***Bøddelens datter*** (orginial tittel: ***Bödelns dotter***) er den 8. boken i seiren Sagaen om Isfolket av Margit Sandemo. Bokserien er en slektssaga som følger slekten Isfolket gjennom århundre.

## Hovedpersoner
* Mattias Meiden
* Andreas Lind av Isfolket
* Kaleb (ved Elistrand)
* Hilde Joelsdatter
* Eli (ved Elistrand)

## Handling
Hilde Joelsdatter er datteren til bøddelens medhjelper. Også kjent som rakkeren, bøddelknekten og nattmannen. Derfor var også hun og hennes far utstøtt. Som de mest lavtstående i samfunnet fant resten av befolkningen det beleilig å kaste hånord etter dem, og ingen ville komme nær dem – før den dagen fire kvinnelik ble funnet like ved deres hytte.

Likene ble funnet av Andreas Lind av Isfolket. Sønn av Brand og sønnesønn av Are av Isfolket, som igjen var sønn av den beryktede Tengel den gode av Isfolket. Sammen med sin tremenning Mattias og innfødte slektning Kaleb begynner han en etterforskning for å oppklare mordene, i et vagt samarbeid med sognets fogd. Men etterforskning sporer snart av etter at fogden uttaler noen ukloke ord om overnaturlig innflytelse og jakten på en varulv begynner. 

Midt oppi alt dette havner den stakkars ensomme Hilde og hun finner seg snart som offer for den voldsomme varulven som har inntatt sognet. Etter mordet på hennes far tar Isfolket henne til seg, og hun blir midlertidig bosatt på Elistrand, hvor hun hjelper til med barna Gabriella og Kaleb har plukket opp fra Christianias slumområder. 

Selv om Hilde er trygt forvart på Elistrand er varulven fortsatt der ute, og når etterforskningen endelig viser fremgang og en mistenkt blir åpenbart, blir alle like forferdet. Mest av alt Isfolket selv.